
Noi și politica externă a României. 


In timpul din urmă cestiunile de po- 
litică externă sunt la ordinea zilei în 
presa din Ungaria şi în cea din Bueu- 
rești. Discuţiile pornesc dela cunoscutele 
întrevederi ale miniştrilor la Viena, şi 
dela un interview, pe care şeful opozi- 
ţiei conservatoare din Regat l-a acordat 
unui redactor al lui „Pester Lloyd“. Fi- 
reşte că și marile organe europene se 
amestecă în aceste schimbări de opinii 
și conjecturi politice. 

In rezumat de ce este vorba? 

De relaţiile dintre România şi Au- 
stro-Ungaria mai întâiu. Cele două state 
vecine au mult interes de a trăi în pace 
alături şi a se sprijini reciproc în cele 
economice și comerciale. Cu toate astea 
însă legătura de prietinie eră amenin- 
tată să fie puţin știrbită prin hezitarea 
Austriei de a reîncheiă convenţia comer- 
cială în condițiuni avantajioase. Cu toată 
insistența partidului d-lui Lueger, un 
amic entuziast al României, agrarienii 
austriaci se opuneau concesiilor cerute 
importului românesc. Și de aci zăbava. 
Se afirmă însă că întâlnirea între d-l 
Sturdza şi Aerenthal a făcut posibilă în- 
lăturarea acestei pedeci, ceeace pentru 
România constitue un câștig politie. 

Al doilea substrat de vorbă e ce- 
stiunea macedoneană. Aceasta a ajuns 
deodată de foarte mare actualitate. In- 
tâlnirea importantă dela Reval, între Ța- 
rul Rusiei și Regele Eduard, a slăbit în- 
câtva rolul Austriei în politica Orien- 








tului european şi în general rolul între- 
gei Triple-alianţe. Şi cum România se 
găseşte în cele mai perfecte raporturi 
cu statele din această alianță, eră na- 
tural ca opinia ei să fie cerută în noua 
situație creată de tovărăşia anglo-rusă. 
Cei doi miniștri întâlniți la Viena au 
discutat deci şi asupra acestui punct, 
dar fără a informă publicitatea despre 
vre-un anumit proiect privitor la vii- 
toarea politică macedoneană. Cert este 
însă că, — cu toată inoportuna prote- 
stare a d-lui Carp în „Pester Lloyd“, — 

Austria şi celelalte state mari aliate re- 
cunosc dreptul României de a fi intere- 
sată în Macedonia și de a contribui la 
rezolvarea conflictelor orientale. Acesta 
este un alt câştig politic al traţilor noștri. 


Fireşte, noi cei de aici, cari urmă- 
rim cu atenţie desvoltarea regatului ro- 
mân, înregistrăm cu mândrie aceste suc- 
cese și ne bucurăm că din zările tulburi 
şi din stările sociale până de curând de- 
stul de primitive sa desprins un stat, 
care, graţie înţelepciunei, precauţiunei 
şi tactului bărbaţilor săi conducători, s'a 
putut închegă atât de solid, încât se ri- 
dică mult preste nivulul statelor balca- 
nice și stă alături de statele cele mai 
înaintate ale Europei occidentale. 


Dar este totuş o umbră care ne 
tulbură. Acum când valoarea României 
în politica externă este atât de accen- 
tuată, când state rivalizează pentru prie- 
tinia ei și când ea își câștigă aşazicând 
oficial dreptul de proteguire a îndepăr- 
tatei şi primejduitei odrasle aromâne, nu 





auzim nicăiri pomenindu-se de noi, Ro- 
mânii din Ungaria, şi de soartea noastră. 
Se intră în relaţiuni de prietinie cu mo- 
narhia căreia aparținem și noi, ziarele 
toate, până şi cele ungurești, bucină în 
larg această intimitate și nu amintesc 
un singur cuvânt că suntem și noi aci, 
cari am aveă ceva de spus. Mai mult 
chiar, sar păreă că trebue să ne facem 
mititei de tot, ca strângerea legăturilor 
să se facă de-asupra capetelor noastre 
şi să nu tulburăm armonia. Am fi ne- 
sinceri și nepricepuţi dacă nu ne-am ex- 
primă în mod franc nedumerirea pentru 
toate acestea. Şi anume iată pentru ce. 

Cu cât un stat dobândeşte mai 
multă autoritate şi mai multă influență 
în politica externă, cu atât mai mult el 
poate şi trebue să-și întocmească rela- 
țiunile cu statele vecine aşa fel, ca să 
promoveze şi interesele neamurilor cu 
cari se înrudeşte. Politica între state se 
basează pe compromisuri, iar aceste com- 
promisuri nu sunt totdeauna de ordin 
economic, ci, precum o dovedeşte cazul 
cu Macedonia, ele sunt și de ordin na- 
tional. Şi precum i-se recunoaşte Ro- 


mâniei dreptul de a se împotrivi sehin- 


giuirei aromânilor, acelaş drept ea şi l-ar 
puteă reclamă pentru Românii din mo- 
narhia aliată, cari îndură aproape ace- 
leași vexațiuni. Nu e vorba aici deo 
intervenţie în trebile interne ale unui 
stat străin, nici de o protecție cerută de 
noi, ci de presiunea ce se poate exer- 
cită cu diterite mijloace şi cu tot drep- 
tul ce i-l acordă greutatea ei în poli- 
tica externă. 

VIEAȚA LITERARĂ. 


Literatura de mâine. — Teatrul şi literatura. 

Cu toate progresele ce se fac şi pe terenul 
literar, câteva fenomene rudimentare mai înso- 
tese manifestările noastre artistice. la de pildă 
operele noastre dramatice, în special tragediile 
istorice, sau privește deaproape poeziile de cu- 
prins patriotic şi vei întâlni în toate un vast 
material de prisos, versuri şi pagini întregi, cari 
` nu sunt decât declamaţii patetice, cuvinte mari 
şi sunătoare, fără a redă o idee clară şi un sen- 
timent anumit. [n lucrările prozaice dai peste 
un alt neajuns: neingrijindu-și forma, mulţi dintre 
scriitori ajung să fie vulgari şi de câteori tind 
să dea o icoană reală a vieți, tree marginile 
îngăduite de artă. Citeam de curând o nuvelă, 
in care se descriă interiorul unei case ţărăneşti, 
cu toţi purceii şi cu toţi căţeii îngrămădiţi sub 
pat, iar descrierea eră făcută în termini aşa de 
nealeşi încât te impresionă penibil. Asta înseamnă 
degenerarea realismului şi ori-ce trecere peste 
ţintă compromite o direcţie şi deşteaptă reac- 
țiune inpotriva ei. Căci, la urma urmelor, scopul 
„definitiv al oricărei opere de artă este frumosul 
şi este prea firesc ca îndată ce autorul se înde- 
părtează prea mult dela această ţintă a sa, să se 
nască dorinţa de revenire la linia dreaptă. 

Dacă am insistă mai mult, am prinde cu 
uşurinţă semne de pe ici și colo, cumcă reve- 





nirea a și început. Sunt cazuri numeroase în 
cari scriitorii pun mai multă îngrijire în formă, 
căutând să elimineze tot ce este balast. Glasul 
de trâmbiţă stridentă al versurilor se domolește, 
iar proza se rafinează și se face mai flexibilă. 
Se simte de-a binele o transiţie lentă la o epocă 
cu mai multă înţelegere pentru frumos. Revistele 
literare întăresc aceste încercări prin îngrijirea 
artistică şi prin ilustrarea paginilor. Şi chiar şi 
interesul cel mare pentru Muzeele de artă, orga- 
nizate acum, dovedeşte că gustul nostru e in 
prefacere. 

Astfel e prea uşor de prevăzut că în curând 
semnele evoluției vor fi şi mai vădite şi că toată 
producţia noastră literară se va îndreptă spre o 
cale nouă. In poezie se va face iarăş mai mult 
loc eu = lui, în proză vor străbate genurile impre- 
sioniste, în dramă se vor întronă poveștile şi 
elementul liric. Poate şi simbolurile şi cochetăria 
ușoară cu vieaţa sensuală să-și aibă rol în lite- 
ratura de mâine, căci aceste sunt totdeauna apa- 
nagiile unei literaturi rafinate și ale unei epoce 
în care se face și se cere artă mai multă, 

Dar aceasta nu este altceva decât „direcţie 
decadentă,“ cum o preconizează simboliştii bu- 
cureşteni, — va afirmă cineva. Ba este cu totul 
altceva. Simboliştii bucureşteni în general nu 
sunt talente cari pot fi luate în serioasă conside- 
rare. Activitatea lor nu este în nici o legătură 
cu desvoltarea firească a literaturii noastre. Ei 





sunt importaţi imitatori servili ai scriitorilor 
străini şi aproape tot ce produc ei cade în afară 
de cercul vieţii noastre sufleteşti. Nici un curent 
fals, străin, nu este îndreptăţit şi nu poate prinde 
rădăcini decât acela, care porneşte din însăş 
trebuința noastră sufletească şi este direct o 
continuare a trecutului. Ce legătură pot însă 
aveă aiurările sterpe ale artificialului „Ervin“ cu 
tot ce s'a produs la noi până acum?! 

Aşa dar nu sporadicele şi anemicele in-. 
cercări ale improvizaţilor simboliști de astăzi 
sunt literatura noastră de mâine, ci un curent 
mult mai firesc, care se va caracteriză pur și 
simplu prin aceea, că mai presus de tendinţe 
şi de vorba largă şi ostenitoare va aşeză ca prin- 
cipiu frumosul şi intensivitatea simţirei. Manife- 
starea lui nu se va face prin forme străine, ci 
prin felul cum va cere talentul fiecăruia. 

Până la un punct însuș publicul nostru 
s'ar păreă că simte şi aşteaptă această transiţie. 
Am avut prilejul să mă conving pe larg de 
ceeace se citeşte astăzi la o revistă şi am văzut 
că gustul publicului este tot mai select. 

El simte o adevărată oroare faţă de scriitorii 
cu stil întortochiat, faţă de lungimi şi banalităţi în 
proză şi vers. Este atât de nerăbdător şi de 
nervos faţă de bucăţi cu „continuări“ incât le 
trece cu vederea. Studii științifice aproape nu 
ceteşte deloc din pricina conţinutului prea rigid 
al celor mai multe. De declamaţiuni face haz. 

Ei bine, această presiune nu se face 
din partea României oficiale și noi o, 
socotim ca o mare greșală. E o mare 
greşală, pentrucă lupta noastră de aici, 
ori cât ar fi desperată, nu ne poate salvă, 
fără sprijinul moral din afară. E o mare 
greșală, pentrucă România ştie prea bine, 
că dacă astăzi suferințele noastre sunt 
aşa de multe, este fiindcă ne mărginim 
cu dânsa şi fiindcă vecinic ne urmărește 
nedreapta bănuială a Maghiarilor, că 
vrem să ne alipim de ea. De partea 
sentimentală nu vom mai vorbi. De im- 
presia ce o face în mijlocul nostru ve- 
stea netulburatei prietinii între cele două 
state vecine întrun timp de cea mai 
grea cumpănă pentru neamul nostru, 
când temniţele gem şi şcoalele se sting 
de Români, — nu vom mai aminti. Re- 
ținem faptul singur că în ceeace priveşte 
atitudinea României în politica externă 
față de noi greşala e evidentă. | 

Pentruca observaţiile să fie com- 
plecte, vom recunoaşte şi aceea, că ce- 
stiunea românească din Ungaria poate 
să sufere până la un punct și să stân- 
jenească guvernele române şi că raţiuni 
superioare de stat reclamă adeseori sa- 
crificarea unor interese naţionale. Dar 
astăzi nu mai par a există asemenea 
rațiuni. Nu se poate ca România să fie 
mumă numai față de Macedoneni. In 
tot cazul, dacă e vorba de sacrificat, 
nu noi ar trebui să fim cei dintâi. 


REVISTA POLITICĂ. 


Votul universal și Majestatea Sa. „Tribuna“ 
dela Arad a surprins zilele trecute lumea româ- 
nească cu ştirea că ministrul nostru de interne, 
contele Andrâssy, a prezentat Maj. Sale proiectul 
de lege despre votul universal — spre sanctionare 
prealabilă, — dar Maj. Sa n'a aprobat acest proiect. 

Guvernul, fireşte, s'a grăbit să desminţă, prin 
organele sale oficiale şi semioficiale, ştirea dată 
de „Tribuna“, deasemenea şi toate concluziile ei. 
„Tribuna“, însă, stăruie, cu toate aceste, pe lângă 
exactitatea informatiilor sale. 

In fond, „Tribuna! dela Arad a fost exact 
informată; numai în ce priveşte data e nevoie de 








"PARA NOASTRA: 


rectificare. Ministrul Andrâssy a prezentat proiectul 
său Maj. Sale cu cu vre-o cinci săptămâni ina- 
inte şi nu în zilele din urmă. 

Nu e aceasta cea dintâi încercare a con- 
telui Andrássy. De când a ajuns coalitia la pu- 
tere, ministrul nostru de interne în repeţite ràn- 
duri a căutat să obţină dela Maj. Sa sancţionarea 
prealabilă a proiectului său — nedrept faţă cu 
naţionalităţi, dar tot de-atâteaori fără succes. In 
faptul acesta işi găsesc explicaţia şi declaraţiile 
repeţite că „proiectul despre votul universal va 
fi prezentat parlamentului la toamnă... ba la 
iarnă... la primăvară...“ Declaraţiile aceste au 
fost făcute în nădejdea că Maj. Sa, înduioşat de 
slugărnicia guvernului coaliţionist, va aprobă un 
proiect care--stă în contrazicere izbitoare cu cu- 
vântul său regal. 

Încercările ministrului nostru de interne ră- 
mânând neizbutite, guvernul a căutat şi caută să 


spargă rândurile noastre pentru a puteă spune 


la Viena că nu întreg poporul românesc, nu toate 
naţionalităţile sunt duşmane guvernului. A infi- 
ințat, prin urmare, ziare cari, publicate în limbile 
naționalităților nemaghiare, aduc elogii guvernului, 
A pus la cale câţiva oameni cari — conştienţi 
sau inconștienţi — încearcă să alcătuiască un 
partid „moderat“, aderent al guvernului... 

Comit dară o crimă faţă cu interesele po- 
porului nostru toţi cei cari de bună sau reacre- 
dinţă se pun în serviciile guvernului; comit o 
crimă mare şi ziarele cari, voind să apară obiec- 
tive, se ocupă cu acţiunea „moderaţilori în mod 
serios, academic. 

Intre Moldovan Gergely, Burdia şi Babeş nu 
e nici o deosebire. Stau toţi trei în serviciile 
guvernului și „acţiunea“ lor,. departe de a ne 
aduce un folos cât de mic, eun atentat împotriva 
intereselor poporului nostru. 


o 

Urcarea contingentului recruţilor. După ne- 
curmate desminţiri şi protestări solemne făcute 
din partea guvernului coaliţionist în chestiile mi- 
litare, — pare că am ajuns, în fine, unde știam 
că va trebui să ajungem. Urcarea contingentului 
recruţilor — prin combaterea căreia partidele 
maghiare cari alcătuiesc astăzi coaliția reuşiseră 
să provoace crize interne atât de grave — e în 
pragul realizării, 

Din Viena vin știri categorice în privinţa 
aceasta. La toamnă, guvernul coaliţionist va fi 
nevoit să voteze şi acest proiect, cum a votat şi 

proiectele despre transacţiunea economică şi ri- 
dicarea cotei cheltuielilor comune, combătute, pe 
vremuri, cu aceiaș învergunare patriotică ca şi 
urcarea contingentului. 

Faptul că ştirile aceste au fost lansate chiar 
acum, dupăce Maj. Sa n'a aprobat proiectul despre 
votul universal prezentat de Andrâssy, — pare 
că întăreşte numai convingerea că nu actualul 
guvern va realiză proiectul votului universal. Așa 
cum eră prevăzut în „pactul“ încheiat cu Coroana 
— nu vreă să-l realizeze, aşa cum ar dori-o „in= 
teresele naţiunii“ — nu poate să-l realizeze.... 
caută prin urmare să aducă in discuţie o temă 
de care să profite sau pentru a stoarce conce- 
siuni dela Viena, sau pentru a-și asigura o re- 
tragere cinstită, 

Şi această încercare va rămânea, însă, za~ 
darnică. Se va votă proiectul despre urcarea 
contingentului recruţilor, se va votă şi proiectul 
despre votul universal, — dacă nu prin guvernul 
coaliţiei, prin un alt guvern. Căci „pactul“ tre- 
buie împlinit până în cele mai mici amănunte. 
Un Rege nu-şi poate câlcă cuvântul dat. 


o i 

D-l Babeș și — Polonyi. In acţiunea „mo- 
deraţilor“ noştri s'a ivit un moment de linişte, 
In cele din urmă două săptămâni nu se mai aude 
nimic.  Fruntagii „mişcării“ nu stau, însă, în ne- 
lucrare ci-şi urmează lucrările — fiecare pe so- 
coteala proprie... Căci, lucru ciudat, deşi d-nii 
Burdia, Moldovan şi Babeş urmăresc aceiaş ţântă, 
nu e armonie şi înţelegere între ei. Işi teme fie- 
care „situaţia“ și ar vreă ca el să ajungă sin- 
gurul om de încredere al guvernului ca încre- 
derea aceasta s'o poată escomptă în profitul său... 

Şi cei trei „şefi“ își au toţi trei aderenţii 
lor şi armele lor de luptă. Burdia are „Seve- 
rinul“, Moidovan Gergely — „Ungaria“. Numai 
d-l Babeș a trebuit să se mulţumească până acum 
cu „Telegraful român“. Îşi va avea, insă, în cu- 
rând și d-l Babeș ziarul său propriu... A umblat 
mult şi până acum să-şi înființeze un organ, dar 
fără rezultat. Foile din Cluj şi Caransebeş slăi- 
seră ele fondurile menite spre acest scop. Se 
pare, însă, că acum s'a schimbat situaţia. Precum 
suntem informaţi, d-l Babeş e pe cale să pună 
mâna gi el pe un ziar... 

E mai interesantă, însă, o altă informaţie 
ce ne vine în acelaş timp. D-l Babeş a intrat 
în legături cu Polonyi, fostul ministru de justiţie, 
şi împreună vor să întrupeze noul partid „moderat“. 








In schimb se pasionează de bucăţi impresioniste. 
li place culoarea, căldura şi violenţa. Preferă 
informaţie limpede şi nepretenţioasă, și toate 
mijloacele cari îl ajută să înţeleagă uşor şi să 
se emoţioneze adânc. Şi cum e publicul unei 
reviste, astfel este acela al literaturei intregi. 


Intrebarea este dacă trebue sau nu să ne 
bucurăm de noua fază în care e chemată să 
intre literatura noastră? Evident că da. Dacă nu 
am consideră această fază decât despre o dorinţă 
de mai multă artă şi este un semn de bine, 
Simţul pentru armonie și frumos, în literatură 
ca şi în vieata zilnică, este o probă de cultură 
înaintată la un popor, o dovadă că acesta se 
desface tot mai mult din cătuşele nesimţirei şi 
ale vremilor primitive, 

% - 

Ceeace au anunțat ziarele bucureştene că 
s'a săvârșit de către noul director al teatrelor, 
este de natura de a constitui un mic eveniment 
literar. S'a afișat, anume, o listă întreagă de 
opere străine, cari s'ar fi tradus de cătră mai 
mulţi scriitori de seamă ai noștri, pentru a fi 
jucate în viitoarea stagiune. In fruntea acestor 
lucrări figurează „Don Carlos* de Schiller, tra- 
dusă de d-l Coşbuc, dramă cu care e vorba să 
se deschidă reprezentațiile de toamnă. 

Ne bucură acest fapt, pentrucă aceste mă- 
suri le-am indicat şi noi ca fiind potrivite să 
contribue în mod simţitor la ridicarea prestigiului 





teatrului nostru de frunte. Ne bucură pentrucă 
este întâia încercare de a atrage pe scriitorii 
români in cercul preocupărilor teatrale. Din 
această apropiere poate să rezulte mult bine. 
Seriitorii, cari dau astăzi numai traduceri, vor 
scrie, dupăce se vor familiariză cu atmosfera 
teatrului, și piese originale și vor reuşi pe această 
cale să dea un avânt oropsitei noastre literaturi 
dramatice. 

Deocamdată, chiar și traducerile acestea 
sunt un câștig literar, căci ele desigur nu vor 
rămâne în cartoanele teatrului, ca traducerile 
comerciale de mai nainte, ci se vor imprimă, 


pentru a se răspândi după merit. 
Il. Chendi. 


Dintr'un carnet. 


Cei cari încearcă să scoată amărăciunile din 
vieaţă, seamănă cu ceice vor să scoată sarea 


din mare. 
o 


In traiul cel mai amărit, înțeleptul ştie să 
găsească bucurie, precum din uleiurile murdare 
şi cu miros urit, chimistul ştie să aleagă parfu- 
murile cele mai fine — și frumoasele culori ale 


curcubeului. 
O 


In lumea noastră literară și artistică ca să 
nu îmbătrâneșşti, nu trebue să ai nici un succes 
ameţitor, care să fixeze data ivirei tale: poti să 
rămâi multă, vreme tinăr, sau cel puţin printre 
tineri, mulţămită obscurităţii. Şi Cincinat aprobă, 
nu-i aşa? 














Amurg... 


Se stinge 'n zări, departe 
Și cea din urmă rază... 
Bătrâna 'ngândurată 
Amurgului veghiază. 


Întrun ungher s'aprinde 
Sfios, tremurătoare 
Văpaia unei candeli; 
S'aprinde lin — și moare. 


Cum stă — așa plecată 
Bătrâna la fereastră 
Privirea i-se pierde 

Pe 'ntinderea albastră. 


Ce doruri stau ascunse 

În pieptul ei? Ce gânduri 

Îi tree — când nu-s departe 
Și cele patru scânduri ?. . . 


S'a stins demult amurgul ... 
Sfios, tremurătoare, 
În candelă, văpaia 
Se sbate lin — gi moare. 
Și cum se 'nohiagă noaptea 
Din caldul zilei sânge 
Bătrâna iar suspină — 
Se uită iar — și plânge... 
Victor Eftimiu. 

D-l Polonyi s'ar expune în parlament pentru pro- 
gramul acestui partid şi ar porn lupta împotriva 
guvernului (!) pe baza acestui partid. 

Ştim şi noi de o incercare — neizbutită — 
a d-lui Babeş de-a reabilità pe Polonyi cu ajutorul 
partidului deputaţilor naționaliști (!) şi n'avem, prin 
urmare, motive de-a ne îndoi în exactitatea in- 
formaţiei noui. 
l Încercările aceste sunt însă de-ajuns pentru 
a dovedi naivitatea şi lipsa de seriozitate a „ac- 
ţiunii“ d-lui Babeș, pornite cu atâta sgomot şi 
alai. de fraze... 

Babeş şi Polonyi... Partid român moderat 
în frunte cu Polonyi, s'au sprijinit, indirect, de 
Polonyi... 


Evenimentele din Turcia. 


Mişcarea revoluţionară pornită în Macedonia 
de cătră tinerii ţurci, participarea unui mare număr 
de ofiţeri la această mișcare, care a cucerit cele 
trei vilaete macedonene şi Albania, au inspăi- 
mântat pe sultan. 

El a înţeles — sau cel puţin se preface — 
că trebuesc schimbări radicale ca să oprească o 
agitaţiune care l-ar puteă costă scump, foarte 
scump, şi reiă, după treizeci şi doi de ani, pro- 
iectul pe care Midhat-Paşa i-l propusese şi făcuse 
să-l primească, a doua zi după urcarea sa pe tron. 

Sultanul dă poporului său constituţiunea 
din 1876. 

Turcia va cunoaște, câtva timp cel puţin, 
libertatea presei şi libertatea individuală. Eveni- 
mentele nu vor mai fi contrafăcute din ordin în 
ziarele turceşti, iar Bosforul va ascunde mai 
puţine cadavre. 

Turcii vor aveă un parlament cum au toate 
statele moderne, şi ca în aceste state, miniştrii 
vor fi răspunzători de actele lor în fata acestui 
parlament, 

Toate astea, s'au întâmplat în douăzeci şi 
patru de ceasuri. 

Abdul-Hamid, căruia-i trebue de obicei săp- 
tămâni, luni, ani întregi până să răspundă la co- 
municatul vr'unui ambasador, a schimbat, într'o 
singură zi, miniștri și a răsturnat tot sistemul de 
guvernament al Imperiului său. 

Teroarea a făcut această minune. 


Ca să înţelegem rostul acestor evenimente, 
trebue să cunoaştem răsunetul pe care l-au avut 
în 'Turcia recentele revolte din Persia. Turcii au 








orgoliul să se creadă cei mai înaintați fii ai Is- 
lamului. Ei au simţit adâne umilirea de a fi lăsaţi 
în urmă de cătră vecinii lor, în opera de eman- 
cipare şi progres. Ziua când supușii Şahului Persiei 
au cerut şi obţinut o constituție, s'a săpat adânc 
în amintirea tureilor. Toţi Musulmanii s'au cutre- 
murat. Şi lucrul acesta a fost atât de bine înteles 
in Constantinopol, încât s'au luat strașnice măsuri 
ca nici o veste din Teheran să nu răsbată la 
urechile populaţiunei otomane, Nici-odată censura 
n'a fost atât de severă. Cea mai mică aluzie la 
întâmplările din Persia eră pedepsită. 
Trebue cu ori-ce preţ ca bunii turci să fie 
lăsaţi în ignoranţa lor atât de priincioasă Sulta- 
nului. Doar atâta vreme a reuşit sistemul acesta l 
Abdul-Hamid putea fi sigur şi acum de el... 
Dar a venit o zi când excesul de represiune 
şi censură trebuiă să izbucnească într'o explozie. 
Sultanul a trebuit să cedeze. A abandonat o parte 


| din puterea sa, ca să salveze restul. 


Vizirul a fost înlocuit; 

Constituţia a fost proclamată în cele mai 
multe oraşe ale Macedoniei. 

Un mare entuziasm domneşte printre cre- 
ştini şi musulmani. 

Tinerii turci au informat corpul consular că 
liniştea nu va fi turburată. Funcţionarii, la rândul 
lor, nu opun nici o rezistenţă. 

Autorităţile civile şi militare au depus ju- 
rământul de bună voie. 

Vizirul de eri, e drept, eră un om mult mai 
modern decât noul vizir, Said-Paşa. Dar trebuiă 
o schimbare de persoane. 

... Şi sceptrul a fost încredinţat albanezului 
Said-Paşa — fiindcă dinspre Albania a bătut cel 
dintâi vânt de răscoală... 


În America, s'a deschis un depozit de cărţi 
şi agentură de ziare, reviste, note muzicale şi 
tot felul de publicaţiuni româneşti, sub numele 
de: Biblioteca română. Institutele de editură sunt 
rugate a trimite catalogul şi tot odată a comunică 
rabatul ce dă revânzătorilor. 

Domnii administratori de ziare, reviste, sunt 
rugaţi a trimite un număr recent al publicaţiunei 
d-lor, notând preţul abonamentului pentru trei, 
şease şi douăsprezece luni precum şi rabatul ce 
acordă corespondenţilor. 

Adresa acestei biblioteci, căreia îi dorim tot 
succesul e: New-Jork, P. O.-Box 45 STA. D. 

o 








VIEAȚA ÎN BUCUREȘTI. 


Expoziţia gcoalei de meserii. — Molima sinuciderilor. 
— Jubileul „Voinţei Naţionale. — Petreceri văratice. 

Şcoala superioară de arte şi meserii din ca- 
pitală e foarte bine îndrumată de câţiva ani. Şi 
acest lucru se simte îndeosebi prin dragostea 
de meșteșug ce li-se sădește in suflete tuturor 
elevilor. 

De aci, pe de-oparte o sporire însemnată a 
meşteșugarilor români destoiniei, iar pe de alta 
o creştere a încrederii tuturor in binefăcătoarea 
educaţie ce se dă elevilor în școalele noastre de 
meserii. 

Deci, s'a îngropat pe. vecie tradiţia neno- 
rocită a absolvenţilor porniţi spre slujbe de birouri, 
sa dus pentru totdeauna legenda fabricării de 
slujbaşi în loc de meșteșugari! 

Și cu toţii ne bucurăm de noua și sănătoasa 
îndrumare dată şcolii. i 

lar ca o vădire a acestui curent sănâtos 
vine şi expoziţia de fine de an de acum, ca şi cea 
din anul trecut. 

Sunt expuse lucrări executate în cursul unui 
an şcolar numai de elevii claselor inferioare. Și 
toate secţiunile şeoalei sunt minunat reprezintate. 

Astfel în secţia ajustajului găsim un strug 
şi două transmisioane, ale căror toate piesele me- 
talice sunt lucrate cu o desăvârşire ce te fac să 
cugeţi la cine ştie ce maşini aduse din străinătate. 

Aceasta-i o dovadă strălucită a bunului mers 
al şcoalei. 

Şi apoi secţiunile de lăcătuşerie, tinichigirie, 
artă decorativă — toate au numeroase lucrări 
executate cu prefecţia aceea pe care nu o vezi 
decât la lucrurile aduse din străinătate cu mare 
cheltuială. 

Dar ceeace face strălucirea expoziţiei de 
anul acesta — alături de secţia ajustajului — e 
secţia tâmplarului-măestru d-l P. Penţa. 

Mobiliar lucrat în un gust şi o strălucire 
atât de mare că nu te mai poţi sătură să admiri 
frumseţea motivelor decorative românești aplicate 
în industria mobilelor. Avem astfel splendid iatac 
— cu pat, dulap de haine, măsuţă de noapte, 
toaletă, — lucrat în întregime în cel mai curat 
stil românesc, cu motive de broderii din Ardeal 
aplicate in diferite părţi. 

Merită o deosebită luare aminte şi un dulap 
de bibliotecă, cermonizat tot în stil românesc, şi 
apoi mobilere pentru tindă, pentru sală de mâncare 








Pe drumul Coreei. 
— Amintiri din Macedonia. — 

Odată cu lumina turbure a amurgului se 
lăsă de pe vârfurile munţilor un ger crâncen, 
care ne sfârcuiă vârfurile urechilor şi încetineă 
mersul cailor. 

Hanul înotă în negură, ca o mogâldeaţă 
ghemuită la poala muntelui, iar dimprejurul său, 
o ceaţă mai deasă şi mai întunecată decât a 
înoptării, veneă spre noi, aducând o adiere căl- 
dicică şi un miros de fum. 

Cele din urmă raze împodobiau ciudat 
aburii reci ce se ridicau de pe spinarea cailor, 
iar pe Rapi — căruţaşul cel gros şi cu capul 
mie — ni-l infăţişau ca pe o nălucă din vise. 

Din toate părțile ne amenințau niște munți 
îmbrăcaţi cu zăpadă, cari, în lumina aceea tre- 
murătoare, păreau că se mișcă, și cu cât scădea 
ziua, se apropiau de noi, gata să ne sugrume, 
cum sugrumaseră lacul cel ingheţat și neted ca 
o sticlă. 

Poștalonul scârţâiă pe zăpada bătătorită a 
şoselei și, parcă dinadins, mergea mai încet 
decât toată ziua. 

— Bre, Rapi, — încercă să îngâne unul 


din noi — mai dă bice cailor, bre, că rămânem pe ` 


drum !.... 
Dar căruţaşul se făcu că n'aude, căci nici 
nu-și desfăcu mâinele dela piept; cel care vorbise 

se ridică peste umerii lui Rapi, privind spre han 
şi clătină capul cu tristeţă. 

Nu trecă mult și ajunserăm. Imprejurul 
hanului eră întuneric adânc, dar pe nişte vârfuri 
de munţi dinspre răsărit, tot mai călătoreau 
câteva raze roșietice. 

Eră întâia oară când treceam, iarna, prin 
Prespa. 

Nimic din frumseţile de cari îmi aduceam 
aminte nu mai rămăsese acolo: nici munţi verzi 
îmbrăcaţi în tufe cu frunză multă, nici trestiile 
mlădioase de pe malul lacului și nici cerul înalt, 
albastru şi răsfrânt în apa din faţa hanului. 

Zarea îmi păreă strâmtă, mai neprietenoasă. 

Totul eră pustiu. Lacul, câmpul, munţii, 
erau îngheţaţi. ` 

Pe stuful care acopereà hanul, zăceau gră. 
mezi late de zăpadă tare şi nici o ciripire nu 
mai răsună pe sub crengile celor trei salcâmi 
pitici, dela marginea şoselei, 

Când fusesem cea din urnă oară acolo, 
eră un început de toamnă. Nu eră atâta linişte; 
se auzeau undele plescăind uşor, un foşnet pre- 
lung de frunze, şi un alt glas, tainic ce se mlădiă 
ca o melodie duioasă; aci părea cântecul unor 
păsări risipite pe tot întinsul câmpiei, aci o mu- 
zică depărtată de tambure. 

Acum, un răsunet ciudat, un glas tainic, al 
nopţii, pluteă ca un duh rău dela un munte la 
altul, iar pe pământ se desluşeă, ca prin vis, un 

oftat de care, ce se mișcau alene de partea cea- 
laltă a şoselei. Ă 

Eu rămăsesem cu ochii duși pe lunecuşul 
lacului şi a trebuit să aud gălăgie innăuntru, ca 
să mă trezesc din visare. - 

Se certă Rapi cu nişte turci, ce se tolăni- 
seră în singura odaie pentru oameni, a hanului, 
și nu voiau cw nici un preţ să ne facă loc şi 
nouă. 

Erau vre-o zece ingi. Făcuseră focul în 
mijlocul odăei şi-şi prăjeau picioarele în dogoare. 

Odaia eră plină de fum, căci n'avea nici 
ogiac, iar fereastra eră bătută în cuie. 

Crâmpeiele de fum ce se puteau strecură 
când se deschideă ușa, învăleau hanul în ceaţă 
şi se pierdeau în răsărit, spre partea pe unde 
veniserăm noi. 

Cu multă caznă, ne făcurăm loc într'un 
colţ şi întinși pe rogogini, cu fesurile și geaman- 
tanele drept căpătâiu, ne căznirăm să închidem 
ochii înlăcrămaţi de atâta fumărie. | 

Peste putinţă. Turcii aveau poftă de cân- 
tece, iar cei cari nu cântau, tuşeau, sforăiau şi 
se roșeau la faţă ca nişte spânzurați. 

Un băiat cârn şi cu fruntea îngustă vârise 
capul pe o gaură din zid ce dădea în grajd şi 
făcea cucurigu, de câteori cântă un cocoș. 

Apoi scoteă capul şi râdea la un bătrân de 


-lângă el. 

şi câte câte! Atâtea şi atâtea frumseţe lucrate | ce o cam face să se ţie vre-un ceas două cu 


cu mult gust şi în acelaş timn toate de o straşnică 
soliditate. 

Expoziţia aceasta a școalei de meserii ne 
umple sufletul de mândrie cu atât mai mult cu 
cât lucrările de artă curată capătă o strălucire 
deosebită. Și ori-ce lucrare grea de împlinit se 
aduce la „Şcoala de meserii“ — cum a fost de 
pildă admirabila tâmplă a bisericei din Calafat, 
executată în școală după modelul făcut de distinsul 
arhitect Clavel. Şi apoi ştiut e de toţi că un 
artist de mare viitor, sculptorul Brâncuș, al cărui 
talent generos a uimit pe toţi în ultimele două 
expoziţii ale „Tinerimei artistice“, — e un fost 
elev al şcoalei de meserii. 

Această înflorire a iubirii şcoalei de meserii 
din ţară arată. în destul deștoinicia actualului ei 
director, care a pornit școala spre adevărata ei 
menire, Şi pentru aceasta nu poate fi în destul 
lăudat de toţi ceice cugetă la alcătuirea temeinică 
a unei industrii naţionale. 

E] 

In timpul din urmă o molimă rea sa cui- 
bărit în Bucureşti; molima sau mania sinuciderii. 
Mai în fiece zi coloane întregi de gazetă sunt 
pline cu „amănuntele sensaţionale“ în care „ne: 
fericitul“ sau nefericita tânără, intrun moment de 
disperare şi-a pus capăt zilelor, trăgându-şi un 
glonţ de revolver, bând o soluţie de sublimat 
sau altă otravă. 

Și după anotimpuri se observă o creştere 
a cutărui sau cutărui fel de-a se pune capăt zi- 
lelor. Iarna de obicei otrava are rol de căpe- 
tenie; pe imprimăvărate, când firea cuprinde în 
braţele sale pe cei chinuiţi de aceasta boală, 
numărul spânzuraţilor creşte; în toiul căldurilor, 
când puterea arşitei e înspăimântătoare, ispita 
morţii se arată în focul nimicitor al revolve- 
rului, iar toamna se ajunge iar la mangal, — 
otrăvirea prin cărbuni — și spânzurătoare. 

Ciudată a fost pentru mulţi creşterea ne- 
maipomenită a sinucigaşilor prin spirt denaturat, 
vara asta. Şi lucru-i foarte simplu. 

Femeile, de obicei, îşi aleg acest fel de a 
încercă să-şi pună capăt zilelor, căci e şi ieftin 
şi nici nu-i primejdios: una la sută moare. 

Şi apoi gustul de a-și vedeà numele „dat 
în stambă“ şi de a se şti căinată: „sărmana“, 
„nefericită“, „desperată“ etc., le face pe multe 


„să se deă prinse să-i tragă o dușcă de răchie 


mânile de pântece! 

Dar „Salvarea“ cu trăsurile ei străbate 
orașul în goană, în sus, şi în jos, iar sinucigaşii 
sunt scăpaţi de primejdia cât ai clipi din ochi. 

Acum se pare însă că molima-i pe sfârșite 
şi, în curând, nici gazetele nu vor mai publică 
„amănunte sensaţionale“, boala se va stânge 


deabinele ! 
x 


Zilele astea s'a sărbătorit un eveniment 
deosebit în publicistica noastră. S'a împlinit la 
10 Iulie c. un sfert de veac dela apariţia pri- 
mului număr al marelui ziar „Voința Naţională“. 

Și cum în acest ultim.pătrar de veac s'au 
operat o mulţime de schimbări în vieaţa noastră 
cuiturală şi cum, mai ales, prea puţine ziare au 
putut dăinui vreme mai îndelungată, sărbătoarea 
aceasta a publicisticei noastre îşi are tot rostul. 

Cu acest prilej „Voința Naţională“ a apărut 
întrun număr festiv, în 8 pagini, pe hârtie bună, 
cu o bogată materie literară-ştiinţifică şi cu o 
mulţime de ilustraţii, pe lângă obicinuita materie 
zilnică. i 

Toată presa românească fără osebire de 
nuanța politică, a înregistrat cu mare bucurie 
jubileul „Voinței Naționale“ prin articole entu- 
ziaste, în care simți că patimile se domolesc in 


clipe mari. 
Jubileul acesta al „Voinţei“ inseamnă un 


frumos succes pe tărâmul publicisticei noastre şi 
putem nădăjduil că marele ziar va ajunge să 
sărbătorească și pe acela de jumătate de veac 


de activitate. 
s 


In atmosfera de plictiseală ce apasă din ce 
în ce mai greu asupra Capitalei abià te mai 
scuturi puţin, luând-o razna, la câmp. 

In urma ploilor îmbelșugate din urmă, ver- 
deaţa mulţumeşte ochiul pretutindenea şi te is- 
pitește mereu să inaintezi departe, mai departe 
în largul singurătăţii. 

Printr'o pădure la câţiva chilometri de oraș 
— la Mogoşoaia — prin luminişuri vesele familii 
aşternute pe iearbă petrec în tihnă, Dumineca, la 
umbră, mai uitând de zăpușeala Bucureștilor. 

Un scripcar şi un cobzar răsucese acolo un 
cântecel făcându-i pe oameni să mai uite de toate 
celea și să-i mai deă inimii brânci la chef. 

Iar de-alungul unui râuleţ, Colintina, grupuri 
grupuri, cu o zarvă veselă grozavă, alţii se scaldă 
în apa călduţă, fără pic de jenă. 

Pe inserate bucureştenii veniţi la aer petrec 
pe iarbă verde, trăgând o horă sau o sirbă de 
se cutremură pământul. 

Și târziu de tot cu ultimele trenuri ce mai 
trec prin staţia cea mai apropiată, grupurile vesele, 
de bărbaţi, femei şi copii se apropie încet de 
staţie, cu gentele şi sticlele goale, însă tnviorați 
toți de o petrecere câmpenească frumoasă. 

Se umple de lume peronul liniştitei staţii şi 


| toţi se mişcă acum de colo până colo nerăbdători 


până să sosească trenul. 

Când apar în depărtare ochii roşii ai bă- 
laurului de foc, toţi se uită, nu ştiu ce să mai 
facă, cupripși ca de o teamă, să nu rămâie 
acolo. . 

Ce s'ar putea face nişte bucureșteni pre- 
tenţioşi în mijlocul singurităţii celeia ? 

Dar fiara a tipat lung, un chiot ce a cutre- 
murat staţia, apoi s'a oprit. 

Ce goană, ce grămădeală | 

— Aici, vino aici! — Mai e un loc şi pentru 
voi! — lancule unde ești? 

In sfârşit s'au suit toţi. Nu mai e nimeni 
pe peron şi numai şeapca roșie a șefului staţiei 
se mai zărește. 

Dar au trecut cele cinci minute, cu huruituri 
greoaie monstrul porneşte ducând spre Capitală, 
spre cuptorul bucureştean, pe chefliii răcoriţi, cari 
mai îndrugă un cântec prin înghesuiala vagoanelor. 


N. Pora. 


Tunel dărîmat. Un teribil accident s'a produs, 
Vinerea trecută, în tunelul care se face lângă 
Kandersteg, (Germania). Svârlită de explozie, o 
masă enormă de pământ şi pietre s'a prăbuşit 
în tunel, năpustind acolo şi apele rtului Kander. 

lată cum sa întâmplat nenorocirea: 

Lucrările de străpungere ajunseseră până la 
2'675, fără nici un accident şi fără nici o pedecă 
de pe la urma căreia să se aștepte vre-o surpriză. 

Pe la ceasurile 3 dimineaţa, lucrătorii pu- 
seseră o mină şi ca de obiceiu, se retrăgeau 
cu 50—100 metri înapoi, când un val de apă 
amestecată cu tină şi nisip năvăli în galerie. Cea 
mai mare parte a lucrătorilor putură să fugă, 
dar celorlalţi, vre-o 25 de italieni, nu li-s'a găsit 
urma. Se crede că au murit cu toţii, înecaţi 
de ape. 

Inginerul şef şi directorii companiei au sosit 
imediat la fata locului şi supraveghiază lucrările 
de salvare, cari trebuesc făcute cu multă grije, 
ca să nu se intâmple un nou accident. 

Multe ceasuri din noapte le trecurăm aşa. 
Dela un timp cântecele incetaseră, dar cei bol- 
navi tuşeau cu mai multă îndârjire. 

Nu știu dacă am putut dormi în noaptea 
aceea. 

In zori, cu gâtul strâmb şi o falcă incele- 
ştată, m'am făcut ghem în poştalion alături de 
cei doi tovarăși, cu cari venisem- din Bitolia şi 
am plecat mai departe. 

Şoseaua o ţineă tot pe marginea lacului 
Prespa. 

Rezemat cu fruntea de geamul rece al poş- 
talionului vedeam, nedeslușit, câte o culă ruinată, 
câte o colibă de cărbunar, iar în zare, dincolo 
de marginea lacului, şiruri de munţi ce se 
schimbau mereu, luând îinfăţişeri de urşi sau de 
sloiuri uriaşe, i 

Răsăritul începuse să deosibească liniile 
vârfurilor; negura se deslipeă de pe pământ şi 
toate priveliştile din drum pluteau intro lumină 
albăstruie şi limpede. 

Cerul se înseninase peste noapte. 

Eră să avem o Duminecă frumoasă, o Du- 
minecă din acelea de iarnă, când pământul pare 
învălit într'o pătură albă, plină cu flori de ar- 
gint, iar cerul o apă senină din care ţâşnese raze. 

Coteam acum pe lângă un deal; fereastra 
dinspre partea mea eră tocmai în faţa soarelui 
şi se limpezeă încetul cu încetul. 





In sticla verde a lacului băteau razele di- 
mineţei şi o prefăceau întrun soare scânteetor. 
Erà in dimineaţa aceea o lumină orbitoare 
peste tot locul, dar bătea pe ţinuturi sterpe. Co- 
drii prin cari treceam erau pustiiţi de urgia iernii, 
râurile îngheţate, iar tufele, desbrăcate de po- 
doaba frunzelor, zăceau în marginea drumului 
ca nişte sfori încurceate. 
N k 

Ce frumos erà pe aici, odinioară ! 

Cerul înalt şi albastru, munții verzi, falnici, 
oglindindu:se în apa curată a lacului, codrii 
plini de umbră şi răcoare, câmpiile îndoindu-și 
mătasa verde în bătaia unui vânt dulce. 

Treceam atunci pe lângă şiruri lungi de 
tufişe încărcate cu frunze. 

Urcam dealuri cari trebuiau totdeauna să 
ne deschidă o zare deplină de privelişti minu- 
nate. Ne pierdeam sub bolţe de tei. Eșeam în 
câmpuri unde tutunul creşte în flori înalte şi 
străbăteam sate inecate în grădini. 

Uneori ne afundam pe lângă o margine de 
munte, în umbra căruia ne părea că va trebui 
să mergem o vecinicie. Alteori ne pomeneam 
că avem în faţă un câmp nesfârșit, împrejmuit 
de munţi și presărat cu case albe şi roșii. 

Când intram în vre-o pădure, stârneam sto- 
luri de potârnici. O căprioară ne privea cu ochii 
mari, miraţi, din vre-un colț înalt de stâncă. 





Intâlneam în cale izvoare largi, în jurul 
cărora se adăpau cârduri de cerbi. Capetele se 
ridicau speriate, iar din boturile trandafirii se 
prelingeau boabe rotunde de mărgăritar, ce pi- 
curau cu un sunet lin, în apa izvorului. 

Şi într'o clipă nu mai vedeam pe nimeni. 
Numai câte o rază furișată printre frunze, alergă 
în apă, să caute chipurile celor afundaţi in desiş, 
numai un sgomot uşor de crăci trosnite se mai 
auzea, ca prin vis, din adâncimile pădurei. 

Creşteau atâtea flori la umbra stejarilor 
înalţi, atâtea pasări alergau printre frunze! 

Granguri galbeni, ca un bulgăre de chihli- 
bar, turturele cenuşii lipite par'că de câte o 
cracă uscată, mierle ce sfârâiau prin tufişe, ne 
eşeau în cale la ori-ce pas. 

Acum, în amorţeala aceea a firii, când: 
toate paserile porniseră spre alte zări, când nici 
o vietate nu cuteză să-şi arate chipul, numai 
un vultur mai rătăceă pe câmpiile albastre ale 
văzduhului, deasupra munților acoperiţi de ză- 
padă... Daniel Vodena. 








A fila modă, inseamnă că vei fi demodat cândva. 
© 


A nu mai dori nimic nu inseamnă că ești 
înțelept — ci că eşti îmbătrânit, 


o 
Cel care a inventat fardurile şi perucile 
pentru bătrâni, trebue să se gândească şi la vr-o 
invenţie — falsele iluzii, de pildă — pentru su- 
fletele cari îmbătrânesc... 

CRONICA LITERARĂ ȘI ARTISTICĂ. 


Revue de Hongrie. La Budapesta s'a consti- 
tuit o societate literară franceză, ai cărei membri 
sunt domnii și doamnele din aristocrația maghiară, 
în frunte cu soţia d-lui Apponyi. Scopul societăţii 
este strângerea legăturilor Ungariei cu Franţa şi 
„răspândirea reciprocă a literaturilor acestor două 
popoare“. Această răspândire se face prin o revistă, 
„Revue de Hongriei, din care au apărut până 
acum cinci numere, scrise de cele mai ilustre 
condeie din Ungaria. — Pe cum se vede, Ungurii 
fac uriaşe sforţări să intre în rândul popoarelor 
<u civilizaţia modernă. Şi te pomenești că în 
curând vom aveă şi printre ei un curent franţu-. 
zoman! Las că-l combatem noi! 

o 

Un poet francmason. La București frane- 
masonii sunt destul de numeroși. Ei işi au lojele 
dor bine organizate. Stau în legătură cu alte loje 
europene. Se adună în şedinţe secrete şi discută 
“chestiuni inofensive de morală şi de progres. Acum 
îşi au şi poetul lor, căci iată primim o broșură 
intitulată „Carte de cântece pentru lojele de Buni 
Templieri“, broşură în care se cuprind mai multe 
strofe alcătuite anume pentru francmasoni, rugă- 
-ciuni, imnuri de laudă a vieţii curate şi laborioase 
etc. Culmea e, că poeziile astea nu sunt făcute 
fără talent. lată de pildă cântecul prin care e 
salutat un nou membru, la intrarea sa în rân- 
urile franemasone: 

Veniţi cu toţii, fraţi, surori, 
Cu toţii să cântaţi, 

Un cânt ales, de sărbători, 

Cu flori încununați: 

In lupta noastră intră-acum 
Un frate oţelit, 

Eşiţi-i cu cântări în drum 

Cântări de bun venit! 





Pe culea noastră va umblă 

Şi el de-acum, şi el, 

Şi tare sprijin ne va da 
S'ajungem sfântul ţel. 

Noi vrem din noapte să chemăm 
Ca şi pe rătăciţi 

Şi 'ncet, încet să-'i îndrumăm 
Să-i facem fericiţi. 

Veniţi aproape, fraţi, surori, 
Aproape şi cântaţi 

Un cântec vesel, toţi cu flori 
Pe cap încununaţi! 

În lupta noastră a intrat 

Un frate nou acum, 

Cu zâmbet cald, cu gând curat 
'L întimpinaţi în drum! 

S'ar putea ca toate aceste cântece — cari 
își au şi melodiile lor — să fie numai traduceri 
din limbi străine. Interesant este insă totuș că 
printre francmasonii noştri să găsesc şi versifi- 


cători abili. 
[e] 


Artă și agricultură, nu la un loc, ci fiecare 
separat, face amicul nostru C. Sandu-Aldea. Zia- 
rele bucureştene ne vestesc că talentatul nostru 
prozator a -fost înaintat ca director al primei 
şcoale de agricultură din București (Herăstrău). 


Intrebarea este acum, căreia din cele două 
preocupări se va consacră mai mult: artei sau 
agriculturei? Sandu e voinic și va puteă ţinea 
şi doi pepeni într'o mână. 

o 

Voința Naţională, organul de frunte al par- 
tidului naţional liberal din România, a împlinit 
25 de ani de existenţă şi a comemorat această 
dată printr'un număr jubilar. Felicităm şi noi pe 


vrednicul confrate. 
o 


D-I Gh. Coșbuc petrece în vara aceasta acasă, 
în Ardeal, pe la rudele sale din imprejurimile 
Năsăudului. Câte fericite revederi intre poet, 
locurile şi oamenii din tinereţea lui! 

i o 

insinuare gratuită. O revistă din ţară serie 
că „d-i M. Dragomirescu este astăzi un mdiestru 
şi pentru „Ţara Noastră“, decând are alte păreri 











„PARA NOASTRA: 


despre poetul Goga*... Afirmația aceasta este 
inexactă: nici-odată noi nu am scris că d-l Dra- 
gomirescu ar îi un „măiestru“! Mă rog, de ce 
aceste inutile inţepături la adresa noastră, când 
autorul lor este aşa de sensibil la aluziile altora 
şi când ştie prea bine, că îi această artă, a glu- 
melor, avem şi noi oare-care experienţă ? 
o B 
A pizmei răutate. Ne mirăm foarte mult că 
criticii de toate nuanțele de pe la ziare şi reviste 
wau găsit de cuviinţă să stăruiască până acum 
asupra minunatei cărţi a d-lui Vlahuţă despre 
„Trecutul nostru“. Ce guralivi sunt ei în alte 
chestiuni! Câtă hârtie şi cerneală se cheltuesc 
pentru cărţi cu totul neînsemnate l- 
o 
Stil și compoziţiune. Vorba noastră cu „sti- 
lul noduros* al unor istorici de astăzi a supărat 
mult pe d-l Iorga. Adevărul însă n'ar trebui să 
supere pe nimeni. Noi recunoaștem bucuros că 
cetirea „Istoriei lui Mihai Viteazul“ de d-l Iorga 
ne-a entuziasmat, dar, vedeţi, unii scriitori sunt 
foarte inegali şi nu este mai puţin adevărat că 
„Istoria lui Ştefan cel Mare“ de acelaş autor e 
aproape imposibilă de cetit. Iar cât pentru „Is- 
toria lui Mihai Viteazul“ a d-lui Dr. I. Sirbu va 
recunoaşte şi d-l Iorga cu cea mai mare dragoste, 
că cetindu-o te simţi înfiorat, de pare-că ai nisip 
între dinţi, sau te strâng ghetele. Mai e nevoie 
de probe? Le dăm bucuros! 
9 
Cursuri de vară, încurajate şi de guvernul 
român, se ţin la universitatea din Iaşi. Câţiva 
studenţi din Bucovina urmează la aceste cursuri. 
Lăudăm guvernul pentru această activitate aşa 
zicând neoficială. 


Apel la Goga. Sunt unii oameni cari, cre- 
zându-se nedreptăţiţi de foaia noastră, fac mereu 
apel la Goga. Pare-că ar fi nişte copii de şcoală, 
cari se plâog învățătorului, pentru cele îndurate 
de cătră colegii lor. Mă rog, aici nu suntem la 
şcoală. Sentinţele noastre sunt inapelabile. 

o 

In „Pagini libere* — revista gălăţeană din 
care a apărut numărul 3 — d-l B. Nemţeanu 
publică o curioasă poezie „Galaţii“, cu strofe 
frumoase ca acestea: 

Copiii tăi ţin ochii la pământ 

Ei nu cunose nici cerul urbei tale, 

Spre altă cale-i chiamă al meu cânt 
Dar gândul lor le-arată altă cale... 


Covor de-argint stă Dunărea. Darei 
Cetăți plutinde "'nşiră pân’ departe, 
Că luna ea să-şi vadă chipul ei 
Oglindă cată 'n van printre catarte... 
o 
„Poezii de Emil Isac“. Din Cluj ne soseşte 
un document“ preţios care deschide orizonturi 
noui pentru toţi ceice se îndeletnicese cu nouile 
curente, revoluţionare în cultură. Ni se anunță, 
anume, apariţia unui volum de d-l Emil Isac, 
care e „mai puţin sensual ca Rimbaud“; editorul 
volumului de poezii vestește noul eveniment 
literar cu trâmbiţe de aur și vorbeşte în termini 
atât de entuziaşti şi apocaliptici, încât ne face 
nerăbdători peste măsură. 


„Volumul va produce cea mai mare sen- 
saţie! — zice acest anunţ-reclamă. — „Moraliştii* 
şi diferitele „Schângeist*-uri şi pleiada litteray 
gentleman-ilor, va incepe luptă dușmană (sic!) 
împotriva lui E. Isac... dar asta nu-l va supără. 
Avem promisia d-sale că în curând va dă la 
tipar o nouă lucrare despre care se va vorbi şi 
mai mult ca despre volumul apărut (adecă despre 
volumul de poezii a cărei apariţie se anunță 
acum. N. Red.)... Și ca duşmanii literari ai lui 
Emil Isae să fie indestuliţi, le mai aducem spre 
ştire, că volumul d-lui nu este decât o prevestire 
a unei porniri literare. In Septemvrie va apărea 
revista literară modernă „Ardealul“, în jurul 
cărei reviste vor fi angajate persoanele ingrate, 
dar moderne ale literaturii noastre...“ 

Anunţul acesta ne face să regretăm lipsa 
revistei satirice „Nueluşa“, care ar fi avut mate- 
rial de studiat pe un an întreg... 

Unde ești Scheopule cu „Nueluşa“ ta? Cu 
risicul de-a fi clasat și tu între „duşmanii literari“ 
ai d-lui E. Isac, (care nu publică decât poezii 
altruiste, lipsite de chauvinism și tirade patrio- 
tice rimate, lipsite şi de sadism literar, va se 
zică chiar şi „moraliştii“ il pot ceti, — ti-ai fi dat 
cea mai autorizată părere despre noul poet... 


....Ceeace nu ne impiedecă.... 
o 


„Tribuna“ din Arad, comentează articolul 
„Ultimul refugiu“, apărut în numărul trecut al 


revistei noastre. — Răspunsul la aceste comen- 
tarii îl vom publică în Nr. viitor. 
o 


` D. George Pricup, ne trimite spre publicare 
un început de roman, niște „Amintiri excelente 
din Gura-râului“ şi câteva poezii filozofice. 


Publicăm, cu ortografia textului, începutul 

— nu al romanului, — ci al unei poezii, întitu- 
lată „Existenţa“: 

Lume neserioasă 

Tu dece mai făcut 

Când soartea rea îmi coasă 

Viaţa la 'nceput. 

Ori poate se rentează 

Să fug prin lume orb 

Filozofia atearsă 

Găsindo să o sorb? 


Aceiaş revoltă împotriva filozofiei, o găsim 
în altă poezie: 
Ultima cântare. 


Acum îm iau adio dela tine, 

De-acum ajutor muză nu-ți mai cer, 

Tu nu miai zis nici două vorbe fine; 

Te blastăm cu energie şi de-acum nu-ţi mai sunt văr! 


Mai înşelat; dar mie să nu crezi că-mi pasă! 
Cu toate că ești zeiţă de sus 

Şi porţi pe tini o ie de mătasă, 

Te-alung vară, te blastăm după cum 'ţam spus! 


Dar deoarece am simţit că publicul nu ştie, 
Şi nici nu-mi vine mie ca martor; 

Te chem deci pe tine Filozofie, 

Căci fără martor zău nu vreau să mor! 


Şi tu mă râz dreptate neuitată? 

(Degeaba te învârţi că tot nu mă poţi prinde), 
Ori şi tu eşti ca Muza rea o fată; 

Ursitoarea tinerimei blânde? 


Te chem din univers cultură mare, 
(Şacuma eu te râd Filozofie 

Căci dânsa putere extremă are) 
Acuma martor dânsa săm fie. 


Mieste la loc conştiinţa, liniştită, 

Dovadă că tu nu mai părăsit, 

Şi acuma părăsesc această cale nenorocită, 

Poeziei îi pun deacuma sfârşit!.. 

Sfătuim pe tinărul autor — ne închipuim 
că trebue să fie foarte tinăr — să nu puie sfârşit 
poeziei, dupăcum spune, fiindcă ar rămânea 
Emil Isac fără rival. 

Sinucidere din glumă. Zilele trecute, o doamnă 
foarte bine îmbrăcată pătrunse plângând cu hohot 
în cabinetul unui comisar de poliţie din Paris, 
şi-i arătă o scrisoare dela bărbatul ei, primită de 
un ceas mai înainte: 

„Scumpa mea nevastă, când vei primi această 
scrisoare, eu voiu fi mort, în odaia 25 a hotelului 
Ludovic XV. Te rog să mă ierţi. Anunţă poliţia. 
Soţul tău“. 

Comisarul luă doi agenţi și se repezi la 
hotelul cu pricina. 

Uşa dela odaia 25 eră închisă. 

Agenţii forţei publice sparseră uşa și găsiră 
pe sinucigaş în pat, beat mort; pe masă eră trei 
sticle de rom, deşerte, iar într'un lighean, ardeau 
nişte cărbuni. 

Deșşteptat din somn, sinucigașul începă să 
strige. 

— Sunt eu dator cuiva ? Sunt eu dator cuiva? 

Comisarul s'a ales cu o bătaie sdravână, 
iar omul cu toane a fost dat în judecată. 

[=] 

Purificarea limbii. 


Intre datorinţele cardinale ce cad în sfera 
de activitate a învățătorului şi preotului este fără 
îndoială şi purificarea limbii. Dacă ne coborim 
în mijlocul poporului şi îi ascultăm graiul, îl auzim 
bijbăind de străinisme, cacofonii şi absurdităţi. 
Țăranul insă nu e capabil a-şi da sama de ace- 
ste scăderi şi pistrui strecurate pe neştiute in 
limba lui şi nice nu le ştie condamnă pentrucă 
el in şcoală astfel de lucruri n'a învățat. Despre 
frumuseţea unei limbi curate şi lipsite de erori lim- 
bistice învaţă numai cei cari au parte de şcoală 
mai înaltă, 

Aceasta însă e o greşală neiertată. Școala 
poporală ar trebui: să fie un loc de curățirea 
limbii, iar predicele preotului ar aduce un folos 
real atingând chestiunile limbii. Chestiunea pu- 
rificării limbii şi paza virginităţii ei nu poate fi 
privită de chestiune politică nici chiar de cătră 
cel mai încarnat şovinist, de unde urmează că 
orice luminător al poporului şi orice slujbaş cu- 
tendințe de idealist, poate săvârși această muncă 
cinstită fără nici o teamă de învinuirile unora. 

Dintre toţi insă, cea mai mare datorinţă intru 
ducerea la indeplinire a acestei cauze și — poate 
cu cel mai mare succes — o are învățătorul şi 
preotul şi anume învățătorul în şeoală iar pre- 
otul afară de şcoală. Mă voi ocupă deci mai cu 
samă de a arătă câteva mijloace de purificare 
a limbii în școala poporală. 

In școlile împărţite și cu mai mulţi învăţă- 
tori unde se vor fi luând şi elemente de stili- 
stică, poate se va face aceasta, dar în școlile cu 
un învăţător unde toată stilistica se reduce la 
învăţarea epistolei, chitanţa, obligaţiei şi ale altor 
câteva scrisori ce vin mai des în vieaţa ţăra- 
nului, — stilistica alte îmbunăţăţiri nu aduce, 
în şcoala poporală. Și dintre toate greutăţile ce 
întimpină învățătorul în şcoala sa, aceasta reclamă 
cea mai neinsemnată şi uşoară muncă, Nu voese 
să zic de buchisarea regulilor, căci poate tocmai 
prin aceasta s'ar ajunge mai anevoios ţinta, ci 
prin convorbirile ce învățătorul le are cu elevii 
săi în decursul învăţământului. 

Lucru elementar e, ca învățătorul să poarte 
cea mai mare grijă în şcoală a vorbi corect şi 
cât mai simplu. Greşeli limbistice din partea în- 
văţătorului nu pot fi iertare. Cuvinte din limba- 
giul inalt folosite de învăţător, chiar şi pe lângă 
explicaţii, dau naştere absurdităţilor. Şi e destul 
de avută limba poporului în cuvinte simple, ori- 
ginale, cari sunt de el create şi iarăş de el pri- 
cepute. i , 
Provincialismele pot fi combătute şi înlo- 
cuite cu expresiuni de înteles general. Acestea 
însă se înlătură anevoios, dar nici nu sunt prea 
stricăcioase dacă poartă timbrul originalității. 

Cacofonia se poate delătură în chipul cel 
mai uşor. Mai întâi se explică şi se îndeamnă 
să se ferească de ea. Dacă se întâmplă că elevul 
îşi uită şi dă cale expresiunei cacofonice, atunci 
o satiră ușoară e de ajuns. De cele mai muliteori 
însă nici aceasta nu trebueşte că observând co- 
legii săi, e satiră destul de muşeătoare râsul lor. 
Efectul avut în şcoală la combaterea cacofoniei, 
se transmite și afară de școală. Mi-s'a dat plăcuta 
ocazie, ca să aud pe copii umblători la şcoală 
făcând observaţii părinților lor, iar pe aceştia 
— în sfiala lor de părinţi — vorbind cu grijă 
să nu greșască naintea copiilor lor. 

Cele mai urite elemente însă, intro limbă 
sunt străinismele şi mai cu sumă când se furi- 
şază în graiul poporului, căci, pe lângă că sunt 
urîte el le mai foloseşte şi unde nu trebue. Intro- 
duse odată în limbă se scot tot atât de greu ca 
şi provincialismele, ba poate chiar şi mai greu 
şi cu deosebire delu oamenii crescuţi (maturi) ai 
poporului, cari s'au prea obicinuit cu ele. Fac- 
torul cel mai insemnat ce ar puteă lucră cu 


succes suficient întru desrădăcinarea lor e şcoala, | 

Ea e unicul aşezământ ce predominează într'un 
mod atât spiritual cât şi moral absolutistie pe 
„poporul cel mic*. Pentrucă învățătorul e un 
mic rege, al cărui regat se întinde între cei 4 
păreţi ai şcolii şi care prin cumintenia sa are 
să-şi conducă supuşii săi cătră tot ce e bun, fru- 
mos și nobil. Învățătorul ca „rege“ al „celor mici“ 
negreșit va fi cel mai bine ascultat și urmat. El 
prin autoritutea şi personalitatea lui, sprijinit pe 
sceptrul artei pedagogice este unicul predomi- 
nător spiritual şi moral, ale cărui sfaturi şi man- 
date se vor asimilă în firea supușilor săi și iden- 
tifică cu aceea. De aceea în sarcina lui va cădeă 
mai cu seamă purificarea limbii, pe carea să o 
îndeplinească cu plăcere şi mândrie, 


Astăzi e timpul când e reclamată cu ne- 
cezitate o reacțiune de purificare a limbii de tot 
ce e străin şi combaterea a orice străinism ce 
ar fi pe cale a se introduce în ea. Combaterea 
se poate face în fel şi chip. Prin explicarea fap- 
tului urit, că, dacă o limbă îşi are cuvintele ei, 
la ce să se îmbrace şi în cuvinte (pene) străine, 
cari îi perd din frumseţa și corectitudinea ei. 
A-se arătă dela ce popor sa adoptat cuvântul 
şi că aceia, încă nu-l pronunţă atât de urit ca 
noi ci altcum, ceva mai frumos (pentru ei), dar 
ori-cum ar fi, nouă nu ni-e este iertat a folosi 
cuvinte de ale altora în limba noastră căci noi 
avem cuvinte cu mult mai frumoase decât acelea. 
Dzeu de aceea a dat limbă ori cărui popor, ca 
pe aceea să o vorbească curată şi frumoasă între 
ai săi şi ori unde numai se poate folosi de ea. 
Apoi, prin atragerea atenţiunii şcolarilor asupra 
unuia ce-a întrebuințat străinismul şi incercarea 
de a ridiculiză şi satiriză faptul; prin compara- 
ţiuni făcute între cuvântul — străinism și cu- 
vântul neaoş al nostru, arătându-se valoarea 
estetică a celui din urmă faţă de a celui din tâi: 
aici un egoism uşor şi nobil este iertat de chiar 
legile pedagogice şi etice, fiind vorba de educa- 
țiune naţională; prin vorbirea curată și simplă 
şi câte odată prin câte o vorbire alcătuită numai 
din străinisme, cu tendinţă de a satiriză. Şi al- 
tele câte pot să-i treacă unui învăţător înţelept 
prin minte şi câte le poate aplică între margi- 
nile bunei cuviinţe. 


Tot astfel se poate combate tautoiogia, ple- 
onasmul, etc. şi toate defectele ce pot obveni în 
limba noastră se 'nţelege nu după regula din sti- 
listică, ci după o regulă vulgară bine pricepută 
de copii şi după buna chibzuială a ori cărui în- 
văţător cuminte şi conştient de chemarea sa. 


Şcoala trebue să fie un purgator, care să 
ardă tot ce e murdar nu numai în vieața făptui- 
toare a omului, ci în limba lui. Fiind vorba de 
limbă, şcoala are să explice şi delăture tot ce 
vine din afară, căci de regulă acelea sunt nein- 
telese şi fac din limbă un hamalagiu. Nu unui 
învăţător i-se va fi întâmplat cazul, că venind din 
cătane feciorii din satul său, l-au salutat cu un: 
serguţ d-le învăţător! iar preotului: serguţ d-le 
părinte: (în loc de: servus). Dacă în şcoală i-se 
explică însemnătatea „serguţ*-ului, de bună samă 
nu salută în ăst mod pe învățătorul şi preotul. 
Dar aceasta cătră noi cari suntem în mijlocul 
poporului şi cunoaștem pe lângă scăderi și mul- 
tele părţi bune ale lui, de o va zice însă unui 
străin, îşi va puteă închipui ori-cine cum ne va 
judecă. Nu e vorbă astfel de lucruri nu numai 
la noi sunt, ci şi în massele altor popoare mai 
înaintate. Pentru aceea nice nu m'am ruşinat a 
le pune pe hârtie, — cu toate că se par, dar de 
fapt nu sunt lucruri bizare — ca astfel făcând 
nodul în năframă să lucrăm cu minte la lumi- 
narea neamului, aruncând priviri cât mai dese 
şi asupra vieţii lui practice şi cu deosebire asupra 
vieţii lui sociale. Mi-am ţinut de datorinţă să atrag 
atenţiunea învătătorilor şi preoţilor noştri asupra 
acestui rău ce bântue în popor şi limba lui. Căci, 
ştiut este că limba e cea mai mare avuţie a unui 
popor şi când un popor şi-a stricat limba aproape 

este de perire, iar când şi-a perdut-o perdut e 
şi el cu toată fiinţa lui! 

In şirele de mai sus am arătat unele pro- 
cedeuri de folosit la suprimarea răului încă din 
şcoală, pe cari experiența de învăţător mi le-a 
dovedit bune. Să probeze ori care învăţător şi 
va vedeă ce rezultate frumoase va obținea şi ce 
lucru folositor va săvârşi prin o trudă atât de 
neînsemnată. Dacă timpul în şcoală nu-i permite, 
chiar în pauze va puteă face căci mare incor- 
dare spirituală nu recere, ci dinpotrivă distracţie. 
Și va vedeă cu ce interes va fi ascultat. Ace- 
stea pentru învăţători, iar la preoţi las în buna 
lor chibzuială. 

Dacă această muncă neînsemnată o va face 
învățătorul şi preotul, vor lăsă în urma lor o 
limbă frumoasă şi curată cum dela D-zeu lăsată 
este, care sar asemănă cu holda bine lucrată şi 
curăţită de buruiana şi polomida cea rea şi pe 
lângă care tuturor celor ce vor trece le va stârni 
plăcere și admirare. lar lucrătorul în mulţămirea-i . 
sufletească se va bucură de roada cea bună şi 
de lauda drumeţilor. Nic. Bembea. 


HANUL DELA STENA. 


— Roman din vieaţa macedonenilor, — 
De Daniel Vodena. 
Partea a II-a. 

XII. l 
(Continuare). 

Abià târziu adormiră. 

Spre ziuă, li-se părù că aud departe, ca în: 
vis, behăit de oi gi glasuri de tălănci. 

Câţiva cărbunari se deşteptară. 

O turmă uriaşă, revărsată pe luncă, pășună 
acolo, în clinchetul tânguitor al arămii, în plân- 
gerea prelungită a dobitoacelor. : 

Iar dincolo, învăliți ta zeghile lor de capră. 
sură, fârşeroţii îşi odihneau trupul chinuit de atâta 
drum prin pietrele munţilor. 

— Ora cah!l Strigă un cărbunar, fericit că. 
vede oameni. i 

lar un flăcău din ceata cărbunarilor, ridică 
fruntea, mirat şi răspunse la urare. 

Câteva clipe apoi ciobani și cărbunari erau: 
împreună: o amestecătură de greci, bulgari, al- 
banezi și aromâni. Ciobanii nu prea vorbeau. Ei 
nu vorbesc niciodată. Numai flăcău! acela ciudat, 
cu ochii vii, cu fruntea întunecată şi cu un puf 
roşcat de barbă în jurul obrazului, se învârteă 
neastâmpărat de colo până colo, se uită în zare, 
spuneà. repede câte ceva, își pironeă ochii pe 
vreun om şi ţintindu-l aşa, ii vorbeă scurt şi 
cu patimă. 

— Şi zi aşa? spuneă el mirat. De aia aţi 
plecat? Ham ! ciudat! Şi eu tot aşa am plecat de-a- 
casă: într'o zi un brad s'a frânt pe trupul tatei şi l-a 
omorît. Eu am plecat. Păi ce eră să mai caut 
acolo? M'am dus în lume. Eu n'am mai fost in 
lume. Acu am văzut-o: e mare, oameni mulţi și 
răi. Da nu sunt răi, că sunt proști; uite, cât am 
umblat eu, cu oamenii ăștia, săracii, am văzut 
multe. Odată, tot așa, mă întâlnesc cu nişte oameni 
amăriţi. 

— „Da ce e? zic. 

— „Ne-a ars pădurea și am rămas pe 
drumuri... 

— „Unde vă duceţi? 

— „Acasă. 

— „Şi ce faceţi acolo? — Stăm la munca 
plugului. 

— „Păi ce-aţi mai plecat de-acasă? 

Și wau ştiut ce să-mi spună. 

Da voi de ce n'aţi stat acasă? 

De ce-aţi plecat să vă turtească zăpezile 
din Elimba ? Vorba e, eu de-am plecat? Aşa sun- 
tem noi, oameni buni, că nu putem stă locului. 
Ne poartă vântul ca pe jidovi prin toate colţurile 
lumii. Că nici ei n'au tară, săracii... Da noi 
avem, fraţilor, avem tară? N'avem! Ia să fie aci 


1) Intr'un ceas bun, 

să trăim noi ca oamenii, să vedeţi ce bine-ar fi. 
S'ar îndură Dumnezeu de noi şi ne-ar tine pe 
la vetre. Ne prăpădim vieaţa pe drumuri străine ; 
acasă ne întră muftarii cu calul pe ușă şi ies 
prin fereastră dacă nu le dăm birul. Paşa te 
spânzură pentru nimica toată şi, tu trebue să 
taci. O vorbă de plângere nu poţi scoate, că-tţi 
sdrobese nizamii gura cu patu puștii. Astea 
le-am văzut eu, fraţilor, de când umblu cu oamenii 
ăştia, de colea... 

Firgeroţii tăceau. Un om din Prezven, un 
bulgar care rămăsese fără nimic de pe urma an- 
tarţilor, plângeă. lar un grec, ai cărui fraţi mu- 
riseră pe vară, împuşcaţi de soldaţi, scrâşnea 
din dinţi. 

— Aveţi barem niscaiva parale? întrebă 
deodată Risto. 

Cărbunarii se priviră. 

— Avem, fireşte. 

— Asta-i bine, oameni buni, să nu vă duceţi 
cu mâna goală acasă. 

Când să se despartă cele două cete, Risto 
Ceava se răzgândi. Intinse mâna fârșerotului 
bătrân şi-i zise, privindu-l sub sprâncenele grele: 

— Să te ţie Dumnezeu, moșule. Mi-ai deschis 
ochii. ţi mulţumesc cu mâna pe inimă, uite. Dum- 
neata te duci în jos, spre Morea, așa e? Eu ce 
să mai caut? Mă întorc. Mă duc și eu pe drumul 
Bitolei, cu tovarășii ăştia. Să-'ţi deà Dumnezeu 
bine, moşule, şi ne-om mai întâlni noil 

Bătrânul strâmbă din umeri, ca şi când ar 
fi zis „fă ce-ţi place, fătul meu“, — şi întoarse 
capul: i-se umeziseră ochii. 

Turma începu să se depărteze. ile se 
strânseseră una lângă alta, şirul se subţiase: in- 
trau într'o vale. 

=- Risto mai privi odată la cei câţiva ciobani, 
cari umblau departe unul de altul, posomoriţi, cu 
ochii în pământ — şi porni la drum, cu căr- 
bunarii. 

Deodată, se opri. 

Ia ascultați! Câţi inşi aţi îngropat ieri? 
Cinci. 

l-a omorît pe toți zăpada? 

Toți. 

Da ei nu strânseră nimic în munte, ceva 
parale? Cărbunarii iar se uitară unul la celalalt. 

— A, da! răspunseră ei uimiţi. 

— Şi unde sunt? Le-aţi luat voi? 

— Nu, nu le-am luat. ` 

— Păi de ce nu le-aţi luat? Doar n'aţi in- 
gropat oamenii cu ele? 

Risto tăcu, ingândurat. Apoi, zise: 

— Ştiţi ce? Urcăm sus, desgropăm coliba 
şi căutăm. Or fi o sută de lire hai? Ducem şi 
la nevestele oamenilor, ce dracul 

Cărbunarii se înfioraseră. Le eră frică să 
mai urce iar potecile înzăpezite ale Olimpului. 
Dar nu încercară să se împotrivească. Băiatul 
acela cu niţică mustață pe buză, aveă în ochi 
nişte flacări ciudate, cari ardeau când voiai să 
te împotriveşti. Vorba lui par'că eră o poruncă. 
Eşeă repede din gură și parcă încremenea în 
văzduh. 

De aceia poate, patru dintre cărbunari, cu 
ceșmalele pe umeri, se luară pe urmele lui, fără 
sp zică nimic. Ceialalţi doi, rămaseră jos, cu ca- 
tarii. Ajutaţi de soarele cald, care purtà flacări 
de argint de-asupra zăpezii - cei cinci oameni 
urcau mereu. La amiazi, făcură un popas, într'un 
loc de unde nu se mai vedeă pământ negru. 
Mâncară niște lucruri cumpărate dela ciobani, 
își umplură gura cu zăpadă proaspătă şi porniră 
iar. Pe înserat, erau sus. 'Tăcuseră toate vân- 
turile acum, şi noaptea eră senină. 

Cărbunarii aprinseră focul în coliba lor, se 
incălziră şi apoi, la lumina lunii, începură să sape. 

Toată noaptea, aleseră scândurile și lemnele 
afumate, cercetând cu grijă fiecare colţişor: co- 
liba eră acum râvăşită, întinsă larg sub stâncă, 
pe zăpada înegrită, 











„PARA NOASTRA“ 


In zori, abia, găsiră o ploscă strivită, cu 
gura astupată cu un cocean de porumb. 

— Aici sunt! strigară ei veseli, şi se dă- 
dură în lături, ca să vie Risto: n'ar fi întins ni- 
meni mâna să ia ceva. 

Erà mult aur acolo şi mult argint. Din ochi, 
ei socotiră o sută cinzeci de lire. Risto își umplă 
chimirul cu bani. . 

— Plecăm, nu-i aşă? zise el. 

Și începură să coboare, fericiţi că cu vestea 
groaznică, vor putea duce și o veste bună fe- 
meilor şi copiilor. 

Din când în când, se întâlneau cu oameni. 
Tot muntele ştiă acum de năpasta lui Andrea. 

Cărbunarii întâlniți în cale, aveau câte o 
vorbă de jale, se închinau și se rugau să ferească 
Dumnezeu. | 

Seara, Risto şi cu tovarăşii săi erau jos. 
Dormiră bine în noaptea aceia. Dimineaţa, ple- 
cară toţi, cu catârii inainte, căutând potecile ce 
duceau pe drumul Bitoliei. (Urmează.) 


ŞTIRI. 


Aviz abonaților. Rugăm toți abonaţii 
noștri cari sunt în întârziere cu plata abona- 
mentului să binevoiască, a-'și achită sumele cu 
cari datoresc. Celor cari nu ne vor răspunde 
la acest aviz, le vom trimite chitanța abona- 
mentului prin oficiul postal și-i rugăm să bi- 
nevoiască a o rescumpără. 

Adm. „Jara Noastră". 
o 





„Asociaţiunea“ la Șimleu. După treizeci 
de ani „Asociaţiunea pentru literatura română şi 
cultura poporului român“ îşi ține adunarea gene- 
rală a doua oră în Şimleul Silvaniei. Şi judecată 
după frumoasele pregătiri cari s'au făcut, ea va fi 
una dintre cele mai reuşite şi roditoare adunări 
generale ale primei noastre institufiuni culturale. 
In împrejurările de astăzi, mai ales, când guvernul 
se sbate din răsputeri să pună piedici artificiale 
în calea înaintării noastre culturale, serbările „ Aso- 
ciaţiunii* câştigă o deosebită importanţă; e poate 
singurul aşezământ chemat să ocrotească, în viitor, 
manifestaţiunile culturale ale neamului nostru. Toţi 
câți vor mă parte la serbările din Șimleu se vor 
puteà convinge că cei chemaţi să conducă astăzi 
destinele acestui aşezământ, îşi dau pe deplin seama 
de răspunderea mare ce o au pentru izbânda idea- 
lului scris pe flamurile de muncă statornică şi con- 
ştientă a Asociaţiunii. Informaţiile bogate ale ra- 
portului general, înaintat de comitetul centrul cătră 
adunarea generală, dovedesc o muncă tot mai in- 
tensivă, tot mai spornică, care continuată cu stăru- 
înță, în curs de câțiva ani, va răscumpăra înda- 
toririle mari ce i-se impun. Şi e datoria tuturor 
oamenilor înțelegători, cu adevărată dragoste de 
neam, să se grupeze, într'un gând, în jurul „Asc- 
ciațiunii“, lucrând în bună înţelegere şi din răspu- 
teri pentru înaintarea şi întărirea noastră cultu- 
ral. Măruntele preocupări şi supărări trebue să 
amuţească în fața intereselor superioare ale viito- 
rului nostru, care ne chiamă pe toți la o muncă 
rodnică de înfrățire. 

Pentru Românii din Selagiu serbările „Aso- 
ciațiunii“, cu un program atât de bogat, vor fi un 
nou prilej de manifestare a conştiinţii lor naţionale, 
Mai ales ţăranii, cari vor luă parte, se vor întoarce 
la vetrele lor cu sufletul premenit de puterea de vieaţă 
a neamului năcăjit din care fac parte. 

Salutăm şi noi, cu tot entuziasmul tineresc al 
sufletelor noastre idealiste, această prăznuire a cul- 
turii noastre naţionale, în credința că numai în 
acest. semn vom învinge! i 


Bihorul... In pressa noastră s'a atras în 
diferite rânduri atenţiunea asupra relelor sociale 
şi naţionale, cari stăpânesc poporul nostru din 
părţile Bihorului. Ne-am ocupat și noi de ele 
în mai multe rânduri (Nrii 11, 12 şi 19/1908), 
făcând atenţi pe cei chemaţi să se deştepte din 
„somnul cel de moarte“ şi să caute mijloacele 

de indreptare.  Supărările pricinuite de scrisele 
noastre, ne dovedesc că n'am cuvântat în pu- 
stiu... Dar n'am vreă, să se dee o interpretare 
falșă intenţiunilor noastre curate. De aceea ti- 
nem să declarăm că la publicarea acelor articole 
ne-a îndemnat numai interesele obștești ale nea- 
mului, numai dorinţa cinstită de a servi cauza 
noastră naţională. 

Un prietin din acele părţi într'o corespon- 
denţă mai nouă ne atrage atenţiunea asupra 
soartei şcoalelor din Bihor şi dovedește ce puţin 
interes arată cercurile conducătoare pentru mân- 
tuirea lor, Nu o mai publicăm, însă, ca să 
nu se creadă că voim să purtăm o campanie 
împotriva persoanelor. Situaţia şcoalelor noastre 
poporale e tot așa de tristă în multe alte părţi 
şi se pare că numai bunul Dumnezeu le va 
puteă mântui... 

Corespondentul nostru ne spune și de su- 
părările unor bihoreni pe „Ţara Noastră“, pentru 
atitudinea ce-a luat-o faţă de II. Sa Episcopul 
Radu. Acestei supărări s'u dat dealtfel expre- 


| siune şi în public, printr'un articol de apărare 


„Se maghiarizează Bihorul“, semnat de domnul 
V. Babi, în care se confirmă cea mai mare parte 
dintre neajunsurile constatate și de noi. Ca să 
nu se creadă, însă, că noi avem vre-o dușmănie 
personală împotriva Ii. Sale Episcopului Radu, 
trebue să mărturisim că ne pare rău din inimă, 
că scrisele noastre au jignit persoane. Suntem 
aplicaţi să credem bunele intenţiuni ale Il. Sale 
şi înţelegem greutăţile cari se pun în calea îm- 
plinirii acestora, dupăcum sperăm că ori-ce om 
de bunăcredinţă şi cu dragoste de neam va in- 
țelege intenţiunile noastre curate şi fireasca su- 
părare că nu se face sau nu se poate face mai 
mult din partea celor chemaţi pentru cauza naţio- 
nală din Bihor. Il. Sa Episcopul Radu, mai ales > 
după frumoasele cuvinte rostite în faţa scaunului 
papal, sperăm că va şti găsi, in viitorul apropiat, 
mijloacele pentru a trezi la vieaţă naţională con- 
ştiinţele adormite din Bihor. Aceste lămuriri spe- 
răm că vor aveă norocul să potolească toate 
supărările pricinuite de articolele noastre ante- 
rioare şi că ori-ce pornire la protestare, în inte- 
resul bunei înţelegeri, se va mulcomi..... 


o 

Revista „Luceafărul“ din prilejul adunării 
generale a „Asociaţiunii“ la Şimleu, a dăruit pe 
seama despărțământului de acolo, vre-o 200 de 
exemplare din publicaţiunile apărute în editura 
ei, cu scop de a se distribui bibliotecilor poporale. 
A dăruit mai multe zeci de exemplare şi din tra- 
ducerea poeziilor lui Coşbuc, făcută de Révay 
Károly, pentru a se împărți publicului maghiar 
din acel oraş. Astfel şi Ungurii vor aveă prilej 
să admire puterea de creaţiune a artei româneşti. 


o 
Ca practicant află loc un tinăr din familie 
bună, absolvent de cel puţin 3 clase gimnaziale 
sau reale, la firma loan Comşa & fiu, Sălişte. 


o 

0 lămurire. Unele ziare au pus din greșeală 
numele meu sub avizul altui autor, al cărui curs 
de limba maghiară încă nu e aprobat. Spre orien- 
tarea colegilor, răspund: Cursul practic de limba 
maghiară de [. Vuia, apărut în 2 părţi à 50 fil. 
în tipografia diecezană din Arad, este la noi 
unicul curs scris în conformitate cu art. de lege 
XXIV/1907, care a primit şi aprobarea ministe- 
rială sub Nr. 28,411/1907, fiind calificat ca scriere 
didactică de model şi scrisă după cel mai practic 
şi bun metod. Cursul de maghiară încă neaprobat 
este al altui autor. 


o 
Circul Picardi a sosit în Sibiiu, Mercuri pe 
locul Hermannsplatz, unde Joi seara își va incepe 
o serie de 10 reprezentații. Personal de primul 
rang precum și cai bine dresați. 


o 

Despărţământul VII. al „Asociaţiunii“ pentru 
literatura română și cultura poporului român, 
şi-a ţinut adunarea generală în comuna Baţialar 
în 19 a |. c. sub prezidenţia directorului Dr. Ga- 
vrilă Suciu. La adunare a luat parte vre-o 200 
de ţărani şi câţiva onorațiori din Haţeg şi jur, 
dintre cari amintesc pe Dr. C. Popescu, proto- 

presbiter, Dr. A Straitiariu, advocat, Victor Pop, 
contabil. Sebastian Ciocan, preot, Socaciu Iu- 
stin, învăţător. Doamnele Dr. Parasca, Dr. Suciu, 
Dr. Popescu. 

Din raportul secretarului reesă, că despăr- 
ţământul a ţinut 3 serate literare și 13 prelegeri 
economice, cari au fost cercetate foarte bine şi 
cu mult interes din partea poporului. 

Despărțământul dispune de o bibliotecă 
centrală şi 12 biblioteci poporale în deosebite 
comune; pe lângă acestea are schiopticonul său 
propriu cu vre-o 200 de diapozitive. Toate ace- 
stea valorează suma de 1600 coroane. 

Comitetul despărțământului pentru inmul- 
ţirea bibliotecii şi-a creat un fond special, care 
astăzi se cifrează cu suma de 470 cor., din care 
se vor acoperi şi spesele obţinute cu ţinerea 
prelegerilor economice, 

După adunarea generală s'a ţinut prelegere 
economică poporului, fiind prezenţi toţi oamenii 
din sat, aşa, că nu mai încăpeau în biserică. 

Sub plăcuta împresiune a prelegerilor o 


mare parte din popor s'a însinuat ca membri | 


ajutători ai „Asociaţiunei“, zicând „dau și eu 1 cor. 
pentru naţiune“. 

Această exclamaţie a poporului a făcut a 
impresiune aşa de bună încât chiar și străinilor 
le-a stors admiraţia. Ca fapt trebue să constat, 
că poporul a început a îmbrăţoşă „Asociaţiunea“* 
şi a cercetă prelegerile economice mai bine decât 
inteligenţa. 

Cu durere trebue să marchez lipsa preoţimei 
şi a inteligenței. Preoţimea a fost recercată și 
prin superiorii lor ca să ia parte la adunare, şi 
totuş a absentat. l 

Activitatea comitetului se reoglindeazà din 
datele de mai sus. Un participant. 


” 


Manuale didactice aprobate. Ministrul cultelor 
şi al instrucției a aprobat cu rezoluția de sub 
Nr. 51,049/1908 următoarele manuale ale d-lui 
Iuliu Vuia, apărute în tipografia diecezană din 
Arad: ambele abcdare (după metoda cuvintelor 
normale şi a sunetelor vii), toate cărzile de cetire, 
limba română (unicul curs complet la noi care cu- 
prinde: etimologie, sintaxă, stilistică, ortografie şi 
literatură), aritmetica, geometria şi economia ; după 
ce mai nainte s'au aprobat: sub Nr. 28,418/1907 
ambele cursuri de maghiară (unicele la noi cari 
cuprind şi elemente din geografie, istorie, arit- 
metică şi constituţie), sub Nr. 828/1906 geografia 
sub Nr. 2384/1904 naturala şi sub Nr. 4149/1903 
carte de învăţătură. Recensenţii ministeriali au 
cualificat aceste cărţi de model, scrise după cel 


mai practie metod. 
o 


In Turcia evenimente neașteptate s'au pro- 
dus în ultima săptămână. 

Mişcarea liberală a tinerilor turci se întinde 
cu repeziciune. Creștinii sunt învitaţi să conlu- 
creze şi ei, fără să se teamă. Deocamdata, po- 
pulaţiunea creştină, şi mai cu seamă grecii, păs. 
trează o atitudine neutră. 

Se așteaptă lucruri surprinzătoare. Se vor- 
beşte chiar de o constituţiune, 

o 

0 întrecere sensațională, între celebrii ae- 
ronauţi Farman şi fraţii Wright, va avea loc 
peste câteva săptămâni la Saint-Louis (America). 

Farman s'a prins pe 50,000 franci, că ma- 
şina lui de sburat e superioară celei inventate 
de fraţii Wright. 


Un roman ş-un român. Ziarele din Praga 
povestesc o întâmplare cu un ofiţer de Dragoni, 
care a făcut dragoste cu frumoasa prințesă Amelia 
de Fürstenberg. Ofiţerul în chestie e probabil 


“vre-un pui de Român de-ai noștri, şi-l chiamă 


Cocian. Destul că d-l Cocian se logodește cu prin- 
tesa Amelia şi urmă să se cunune în biserica 
din Castel. Inainte de cununie însă, în prezenţa 
publicului adunat, rudele au intervenit pe lângă 
mireasă să renunţe la acel plebeu şi să nu-l ia 

de bărbat. Mama fetei plângeă, fratele ei o rugă | pentrucă ne văd pe noi ajunşi în bune situaţii și cu bună 
în genunchi să deă drumul voinicului. Dar toate trecere în piaţă, pe când ei tânjese o vieaţă de nepricopsiţi. 


r . E: ; | Adicăcte cum? Cred ei că noi cismarii suntem numai ne- 
înzadar. Cununia se făcii şi preotul le dete bi- gustori şi încolo nu ne facem datoria cătră neam? Să avem 


necuvântarea. După săvârşirea ceremoniei păre- | iertare! Oare chiar prin faptul că avem pe Români de mu- 
chea părăsi imediat capela, în plânsetele mamei | şterii credincioşi, nu ne facem îndeajuns datoria cătră 
și în blestemele rudelor. In faţa porţii însă mi- dânşii? Furnizându-le, de câteori ne cer — și noi nu re- 
reasa Amelia, acum d-na Cocian, iși îmbrățişă fuzăm nici odată pe bietul Român, servim pe toţi câţi se 


cu drag Cocianul și-l sărută cu sgomot, în aplau- lmbulgeho in gatra nosgtra e cime de “tonte categoriile, 
R negre gi roșii, cu talpă groasă, şi subțire, ghete simple şi 

zele lumei adunate. Bravo Cociene! l ghete cu bizețuri, pantofi cu bumbi gi de cèi en lac... oare 
o astfel nu suntem destul de îndatoritori cătră neam? Ce 

Petrecere în Săliște. Tinerimea studioasă | mai vrea adecă tânărul cetăţean? Să facem şi opinci? Haide 

din Sălişte îşi va ţinea obicinuita petrecere de fie, facem și de acele, numai să vie clienţii! Dar bine, nu 
vară în 2 August n. (Ziua sfântului Ilie). Locul | 8e gândesc nepricopsiţii şi la celelalte mari nevoi ale breslei 


îi PE A .„ą | noastre? Zilele noastre? Muncă gi chin! Nopțile noastre? 
pt e ; la caz de timp nefavorabil Vai de ele şi de liniștea noastră! Ba vine unul să-i pui un 
n sala şcoaiei ia oare seara. 


petec! Ba întră altul, ca să-i năclăeşti călcâiul. Odată eră 
(Se roagă deci şi de astădată pentru bine- | să dau dracului pe un muşteriu și să-l trăsnese în cap cu 
voitorul sprijin al P. T. Public). Preţul de tn- scăunenciul. Erà ó noapte de iarnă. Urlà vântul pe la fe- 


reştri, Domnule. Şi când durmeam somnul dintâi, — dul- 
trare benevol. — Inceputul la 2 oare p. m. In- cele somn dintâi! — poe, poc, poe cineva în fereastră. 


vitări speciale nu se fac. — Venitul curat se ală- | Cine-i“? întreb eu de colo. „Poe-poc-poe“, răspunde el de- 
tură la „Fondul pentru ajutorarea studenţilor să- | afară. Deschid şi iată un domnişor de aceştia: venise dela 
raci din Sălişte“. — M bal, Pe crepase ghiata în T Injur eu pe pita 
- dar fără nici o vor un mâna pe ac gi pe sulă, dre 
Motiv de divorţ. Frumoase vremuri, când | vârful stricat al ghetei, clisee farad, cehia prăvălia i 
divorțul între căsătoriți eră mai cu anevoie! A- | repede iarăş în culcuş. Mi se recise culcugul, Domnule dragă! 
tanci doar vre-o pricină grea de tot, adulterat gi | Yeri ete îndură un bun contine ciamar pentre muteri 
ura nedumerită de mai admiteau despărțirea. Acum ne ai r dei sub nas. Grele Sa i am Aaa dată 
însă merge mai uşor. În America cel puţin, pentru | prietene, dar să fie blăstămată cureaua cu care îmi bat 
ori-ce fleac poţi să divorţezi. De-o lună incoace | ucenicu la fund, de nu mă voi răsbună „Est nodus in rebus“, 
se discută în presa americană un nou motiv de | cum zice neamţu, profesorul din vecini. Dar îţi voi mai 
divorţ. Mai mulţi deputaţi au întocmit un proiect scrie despre asten. Te salută al tău voitor de bine: Pin- 
de lege, in virtutea căruia ori-ce căsătorie poate isi ui i dn iei e 
fi desfăcută, dacă se va constată, că fata, adecă 
logodnica, a întrebuințat mijloace sugestive pentru 
atragerea logodnicului, Dacă, de pildă, va vopsit, această glina. 
ori a purtat păr fals şi dinți puşi; dacă şa mărit — Ministrul Greciei la Constantinopol, che- 
sânul şi pulpele cu vată; dacă a umblat într'a- | mat de guvernul său, s'a reintors în Atena. 
dins decoltată sau s'a folosit de orice alte mij- — Prinţul Muntenegrilui a grațiat pe doi 
Joace de amăgire, — contractul căsătoriei să poată | condamnaţi la moarte. 
fi reziliat. — Vă puteţi închipui că noul proiect 
de lege a produs printre americance o vie agi- 


o ` 
Din toată lumea. O telegramă din Shanghai 
anunță moartea împăratului Chinei. 
Până acum nici o altă veste nu confirmă. 


Poșta redacţiei. 


taţie. — i D-lui Joan Crăciun, candidat de preot în Apoldul- 

À o sup. Nu vă putem spune numele autorului corespondenței: 

. PIE Pe? A de care se amintegte în Nr. 25 al revistei noastre, cu atât 

„Scrisori“. I. Primim dela un distins fruntaş din | mai mult cu cât acea corespondenţă nici n'a fost publicată; 

corporaţia meseriaşilor din Braşov o „Scrisoare cătră un | iar ceice vă învinuese pe d-v. se înşală. 

prieten“, prin care se pune în discuție o serie de năcazuri Celorlalţi, cari în săptămânile din urmă ne-au trimis. 

de-ale brezlei cismarilor. Noi îi facem loc, ca ori-cărei ce- | Mânuscrise spre publicare, le răspundem că din pricina 
pace lt interes obstese: „lubite prietene! Imi atragi lipsei de spațiu, articolele d-lor nu se pot publicà. 

stiuni de înalt in 3 n P i G lar cei cari dorese un răspuns mai pe larg, sunt. 
atenția asupra cuvintelor cu cari ne-a calomniat un tânăr | rugați să adaoge o tarte poștală, cu adresa d-lor. 

cetățean la întrunirea dela berăria X. Hei frate, tinerii ăștia 

nu mai au nimic sfânt, nu mai respectă nici vârsta nici pre- 


tenţiile noastre. Dar eu ştiu sigur că ei vorbese din invidie, 

„TRANSSYLVANIA“ 


~- din Sibiiu > 
întemeiată la anul 1868 
în Sibiiu, str. Cisnădiei: Nr. 5 (edificiile proprii). 
Fonduri de întemeiare şi de rezervă 2.161,3991l cor. 

edificii de ori-ce fel, mărfuri, mobile, vite, producte economice etc. 


U~ asupra vieţii MA | 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieată etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 


Capitale asigurate asupra vieţii: 
9.882.454:— coroane. 











Valori asigurate contra incendiului : 
95.816.412'— coroane. 
Dela întemeiare sau solvit: l 

pentru despăgubiri de incendii 4,484,278'83 coroane, 

pentru capitale asigurate pe vieațtă 4.028,]13-12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 5, 
stagiu I, curtea I, şi la agenturile principale din Arad, Braşov, Bistriţa, Cluj și Oradea- 
mare, dela subagenţii din toate comunele mai mari. 


RARA APARA e+ 


Tiparul tipografiei Arhidiecezane în Sibiiu. 








asigurează în cele mai avantagioase condiţii: 
contra pericolului de incendiu şi exploziune, 
E 

